Жалба, подадена на 6 март 2023 г. — Ege İhracatçıları Birliği и др./Комисия
(Дело T-122/23)
Език на производството: английски
Страни
Жалбоподатели: Ege İhracatçıları Birliği (Конак, Турция), Akdeniz İhracatçıları Birliği (Йенишехир, Турция), İstanbul İhracatçıları Birliği (Йенибосна, Турция), Doğu Karadeniz İhracatçıları Birliği (Ортахисар, Турция), Denizli İhracatçıları Birliği (Памуккале, Турция), Abalıoğlu Balık ve Gıda Ürünleri AŞ (Хоназ, Турция), Bağcı Balık Gıda ve Enerji Üretimi Sanayi ve Ticaret AŞ (Кьойчегиз, Турция), Ertuğ Balık Üretim Tesisi Gıda ve Tarım İşletmeleri Sanayi ve Ticaret AŞ (Борнова, Турция), Gümüşdoğa Su Ürünleri Üretim İhracat ve İthalat AŞ (Милас, Турция), Kemal Balıkçılık İhracat Limited Şirketi (Санджактепе, Турция), Kılıç Deniz Ürünleri Üretimi İhracat ve İthalat AŞ (Бодрум, Турция), Kuzuoğlu Su Ürünleri Sanayi ve Ticaret AŞ (Меркез, Турция), Liman Entegre Balıkçılık Sanayi ve Ticaret Limited Şirketi (Малтепе, Турция), More Su Ürünleri Ticaret AŞ (Борнова, Турция), Ömer Yavuz Balıkçılık Su Ürünleri ve Ticaret Limited Şirketi (Меркез, Турция), Özpekler İnşaat Taahhüt Dayanıklı Tüketim Malları Su Ürünleri Sanayi ve Ticaret Limited Şirketi (Меркезефенди, Турция), Premier Kültür Balıkçılığı Yatırım ve Pazarlama AŞ (Малтепе, Турция), Selina Balık İşleme Tesisi İthalat İhracat Ticaret AŞ (Сейдикемер, Турция), Uluturhan Balıkçılık Turizm Ticaret Limited Şirketi (Динар, Турция), Yavuzlar Otomotiv Balıkçılık Sanayi ve Ticaret Limited Şirketi (Памуккале, Турция) (представители: G. Coppo и A. Scalini, lawyers)
Ответник: Европейска комисия
Искания
Жалбоподателите молят Общия съд:
да отмени Регламент за изпълнение (ЕС) 2022/2390 на Комисията от 7 декември 2022 година за изменение на окончателното изравнително мито, наложено върху вноса на определена дъгова пъстърва с произход от Турция с Регламент за изпълнение (ЕС) 2021/823 след частичен междинен преглед в съответствие с член 19 от Регламент (ЕС) 2016/1037 на Европейския парламент и на Съвета 1 (наричан по-нататък „обжалваният регламент“), доколкото се отнася до жалбоподателите,
да осъди Комисията да плати съдебните разноски в настоящото производство.
Основания и основни доводи
Жалбоподателите изтъкват седем основания в подкрепа на жалбата.
В рамките на първото основание се твърди, че обжалваният регламент нарушава член 1, параграф 1, член 3, параграф 2, член 5 и член 7 от Основния регламент, доколкото Комисията не е осъществила междинен анализ по отношение на субсидията за килограм закупена пъстърва.
В рамките на второто основание се твърди, че обжалваният регламент нарушава член 22, параграф 6 от Основния регламент, доколкото Комисията е приложила нова методология за определяне на размера на субсидията за килограм закупена пъстърва.
В рамките на третото основание се твърди, че обжалваният регламент нарушава член 1, параграф 1, член 3, параграф 2, член 5 и член 7 от Основния регламент, доколкото Комисията е допуснала явни грешки при изчисляването на размера на субсидията за килограм закупена пъстърва.
В рамките на четвъртото основание се твърди, че обжалваният регламент нарушава член 22, параграф 6 от Основния регламент, доколкото Комисията е включила голямата пъстърва при изчисляването на размера на субсидията за килограм закупена пъстърва.
В рамките на петото основание се твърди, че обжалваният регламент нарушава член 1, параграф 1, член 3, параграф 2, член 5 и член 7 от Основния регламент, доколкото Комисията е включила голямата пъстърва при изчисляването на размера на субсидията за килограм закупена пъстърва.
В рамките на шестото основание се твърди, че обжалваният регламент нарушава член 3 от Основния регламент, доколкото Комисията е направила извод, че някои заеми, отпуснати от частни банки на Gümüşdoğa и обвързани с осъществяването на износ, следва да бъдат приписани на турското правителство.
В рамките на седмото основание се твърди, че обжалваният регламент нарушава член 5, член 7, параграф 2 и член 7, параграф 4 от Основния регламент, доколкото Комисията е допуснала явни грешки при изчисляването на маржа на субсидията за Gümüşdoğa.
____________
1     ОВ L 316, 2022 г., стр. 52.